Ингеборг Бахман
Товарите тежки

Превод от немски: Надежда Андреева, —

chitanka.info

Натовариха вече товарите тежки на лятото,

готов на пристан корабът слънчев стои,

когато чайката бяла зад теб със писък надолу лети.

Натовариха вече товарите тежки на лятото.

Готов на пристан корабът слънчев стои,

по лицата на фигурите Галеонски тогава

усмивка на лемури нескрито минава.

Готов на пристан корабът слънчев стои.

Когато чайката бяла зад теб със писък надолу лети,

от Запад нареждат на кораба да потъне в водата,

но ти с отворени очи ще се удавиш в светлината,

когато чайката бяла зад теб със писък надолу лети.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.